NEUVOSTON ASETUS (ETY) N:o 1303/81,
annettu 12 päivänä toukokuuta 1981,
interventioiden rahoittamista Euroopan maatalouden ohjaus- ja tukirahaston (EMOTR) tukiosastosta koskevista yleisistä säännöistä annetun asetuksen (ETY) N:o 1883/78 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon neuvoston 21 päivänä huhtikuuta 1970 yhteisen maatalouspolitiikan rahoituksesta antaman asetuksen (ETY) N:o 729/70 (), sellaisena kuin se on viimeksi muutettuna asetuksella (ETY) N:o 3509/80 (), ja erityisesti sen 3 artiklan 2 kohdan,
ottaa huomioon komission ehdotuksen,
sekä katsoo, että
asetuksen (ETY) N:o 1883/78 (), sellaisena kuin se on viimeksi muutettuna asetuksella (ETY) N:o 249/80 (), liitteessä luetellaan toimenpiteet, jotka vastaavat asetuksen (ETY) N:o 729/70 3 artiklan 1 kohdassa tarkoitettujen maatalousmarkkinoiden sääntelyyn tähtäävien interventioiden käsitettä; tämä liite on syytä saattaa ajan tasalle, sillä sen viimeisen muutoksen jälkeen on säädetty tai kumottu eräitä toimenpiteitä tai niiden voimassaoloaikaa on jatkettu,
vuoden 1978 jälkeen tietyillä aloilla on tapahtunut huomattavaa kehitystä ja niiden sääntelyä on kodifioitu; lampaan- ja vuohenliha-alan yhteisestä markkinajärjestelystä on säädetty; mainittua liitettä on jo muutettu asetuksilla (ETY) N:o 1030/79 () ja (ETY) N:o 249/80; täten on aiheellista ryhmitellä koko liite uudelleen yhdeksi luetteloksi,
niiden toimenpiteiden osalta, joita ei ole merkitty uuteen liitteeseen, mutta joihin liittyviä menoja toteutetaan, sovelletaan edelleen vanhoja liitteitä,
ON ANTANUT TÄMÄN ASETUKSEN:
Ainoa artikla
Korvataan asetuksen (ETY) N:o 1883/78 liite tämän asetuksen liitteellä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä toukokuuta 1981.